Ministeren er i Nordjylland torsdag for at besøge tre nordjyske havne, og for at høre om deres visioner for fremtiden. I Skagen havde direktøren for Skagen Havn glædet sig til at få besøg af ministeren, men på grund af et forsinket fly fra København, har ministeren aflyst. - Vi ville gerne have vist ham hvor vi er i dag, og hvilke ambitioner vi har, så på den måde er det lidt ærgerligt, siger Direktør Willy B. Hansen fra Skagen Havn. Folkene fra Skagen Havn kobler sig i stedet på ministerens besøg i Frederikshavn.

Referat:
Transportminister Henrik Dam Kristensen aflyser sit besøg på Skagen Havn på grund af et forsinket fly.